Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: 1997. évi CLVI. törvény 8—9. §-ában foglaltakat.
Paragraph Index: 506

d) az a)—c) pontokban meghatározott személyek hozzátartozója. XIV. A kezelő szerv vagyonkezelési döntéseinek ellenőrzéséről a 3 tagú felügyelő bizottság gondoskodik. A felügyelő bizottság tagjait az alapító 4 évre jelöli ki. A felügyelő bizottság tagjai: dr. Bak János elnök, dr. Forintos György, dr. Orosz István. A felügyelő bizottsági tagság megszűnik — a kuratórium által javasolt, az alapító által tett viszszavonással, — a tag lemondásával, — a tag halálával, — a 4 éves időtartam elteltével. A felügyelő bizottság üléseit annak elnöke hívja össze, akit a felügyelő bizottság tagjai közül az alapító jelöl ki. A felügyelő bizottság köteles a Közalapítvány működését és gazdálkodását, az ügyek teljes körét átfogóan ellenőrizni, így különösen — a kuratóriumi ülésekről készült jegyzőkönyvek figyelembevételével vizsgálja a kuratóriumi döntések összhangját az alapító okiratban meghatározott közalapítványi célokkal, — az éves könyvvizsgálói jelentés figyelembevételével vizsgálja a pénzügygazdálkodási tevékenység összhangját, az éves számadásokat és a mérleget, — jogosult célvizsgálatot folytatni, ha a közalapítványi célok megvalósítását, illetve a pénzügyi-gazdálkodási tevékenység szabályszerűségét veszélyeztetve látja, — jogosult a Közalapítvány ügyeiről a vezető tisztségviselőktől jelentést, a Közalapítvány munkavállalóitól tájékoztatást és felvilágosítást kérni, a Közalapítvány üzleti könyveit, iratait, a pénzkezelés és utalványozás rendjét megvizsgálni és azokba betekinteni. A felügyelő bizottság tevékenységének eredményéről és a Közalapítvány működéséről az alapítónak évente jelentést tesz, a kuratóriumot erről tájékoztatja. A felügyelő bizottság ügyrendjét maga állapítja meg. A felügyelő bizottság tagjai tanácskozási joggal vesznek részt a kuratórium ülésein. A felügyelő bizottság köteles az intézkedésre jogosult vezető szervet (kuratórium, igazgatóság) tájékoztatni és annak összehívását kezdeményezni, ha arról szerez tudomást, hogy

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes